**เรื่อง เงินอุดหนุนขององค์กรปกครองส่วนท้องถิ่น**

หน่วยงานสภาวัฒนธรรมอำเภอ ได้ขอรับเงินอุดหนุนจากองค์การบริหารส่วนจังหวัด   
เพื่อดำเนินการโครงการงานประเพณีประจำอำเภอ โดยหน่วยงานสภาวัฒนธรรมอำเภอไม่มีเงินงบประมาณ  
ร่วมสมทบ ซึ่งสภาวัฒนธรรมอำเภอได้อ้างถึงระเบียบกระทรวงมหาดไทยว่าด้วยเงินอุดหนุนขององค์กร  
ปกครองส่วนท้องถิ่น พ.ศ. 2559 ข้อ 7 กรณีองค์กรปกครองส่วนท้องถิ่นตั้งงบประมาณให้เงินอุดหนุนหน่วยงานที่ขอรับเงินอุดหนุนโดยใช้เงินอุดหนุนที่ได้รับในลักษณะที่กำหนดให้องค์กรปกครองส่วนท้องถิ่นดำเนินการไว้เป็นการเฉพาะตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น ให้องค์กรปกครองส่วนท้องถิ่นดำเนินการตามนั้น โดยให้แจ้งหน่วยงานที่ขอรับเงินอุดหนุนเสนอโครงการเพื่อขอรับเงินอุดหนุนดังกล่าวโดยไม่ต้องมีเงินงบประมาณในส่วนของตนเองร่วมสมทบ  
เพื่อใช้จ่ายในการดำเนินการโครงการที่ขอรับเงินอุดหนุน ทั้งนี้ ไม่นำเงินอุดหนุนดังกล่าวมานับรวมคำนวณ  
อยู่ในอัตราตามข้อ 5

ซึ่งตามพระราชบัญญัติกำหนดแผนและขั้นตอนการกระจายอำนาจ ให้แก่องค์กรปกครอง  
ส่วนท้องถิ่น พ.ศ. 2542 มาตรา 17 ภายใต้บังคับมาตรา 16 ให้องค์การบริหารส่วนจังหวัดมีอำนาจและหน้าที่ในการจัดระบบบริการสาธารณะเพื่อประโยชน์ของประชาชนในท้องถิ่นของตนเองดังนี้

(18) การส่งเสริมการกีฬา จารีตประเพณี และวัฒนธรรมอันดีงามของท้องถิ่น

ดังนั้น จึงขอเรียนสอบถามว่า การขอรับเงินอุดหนุนโดยใช้เงินอุดหนุนที่ได้รับในลักษณะ  
ที่กำหนดให้องค์กรปกครองส่วนท้องถิ่นดำเนินการไว้เป็นการเฉพาะตามกฎหมายว่าด้วยการกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น ตามระเบียบกระทรวงมหาดไทย ว่าด้วย  
เงินอุดหนุนขององค์กรปกครองส่วนท้องถิ่น พ.ศ. 2559 ข้อ 7 หมายถึงการดำเนินงานอย่างไร

องค์การบริหารส่วนจังหวัดสามารถให้เงินอุดหนุนสภาวัฒนธรรมอำเภอ ดำเนินการโครงการ  
งานประเพณีประจำอำเภอ โดยไม่มีเงินงบประมาณของสภาวัฒนธรรมอำเภอร่วมสมทบ จะให้เงินอุดหนุน   
ได้หรือไม่ อย่างไร